### 7.      Beslutning om godkendelse af plejeplan for det fredede område [adresse]

**Åbent**

Sagsnr.: 326-2011-88743       J.nr.: 01.05.10           Dokumentnr.:
326-2016-168885

**Sagstype**

Beslutning.

**Resume og sagens baggrund**

[adresse] i centrum af [adresse] er fredet. Et
krav i fredningen er udarbejdelse af en plejeplan for [adresse]. På baggrund
af et samarbejde med Binzer Landskab Aps., Danmarks Naturfredningsforening,
Friluftsrådet og privat lodsejere på [adresse] er der udarbejdet et udkast
til en pleje- og udviklingsplan for [adresse]. Planen er vedhæftet som Bilag
1.

**Indstillinger**

Chefen for Vej, Ejendom og Affald indstiller, at
"Pleje- og udviklingsplan for [adresse]" godkendes.

**Behandling**

Teknik- og Miljøudvalget.

**Sagsfremstilling**

Møllebakken er en 9,59 ha stor park i centrum af Kalundborg
by. [adresse] blev fredet ved Fredningsnævnets afgørelse den 16. august 2007.
Naturklagenævnets endelige fredningsafgørelse er stadfæstet den 9. januar 2009.
Et krav i fredningen er, at der skal udarbejdes en plejeplan for [adresse].

Møllebakken er et helt unikt grønt område blandt andet på
grund af beliggenheden og en spændende historie. En genopretning og ændrede
plejetiltag kan være med til at fremme borgeres anvendelse af området, da det
kan blive et mere attraktivt og lettere tilgængeligt grønt åndehul/udflugtsmål
for eksempelvis leg, stille stunder, cirkusbesøg eller fysisk udfoldelse.
Møllebakken er også et vigtigt led i en overordnet plan for sammenkædning af
byens grønne områder og ikke mindst som turistattraktion.

I dag udføres den generelle grønne pleje på [adresse]
ifølge Kommunens kvalitetsstandarder for pleje af grønne områder (Bilag 1 i
selve pleje- og udviklingsplanen).

Den nye 5-årige pleje- og udviklingsplan beskriver
yderligere tiltag, som understøtter de kommunale forpligtigelser og
målsætninger, der er opstillet i fredningen. Pleje- og udviklingsplanen er
udarbejdet med inddragelse af landskabsarkitekt Binzer Landskab Aps. og ved høring,
møder og besigtigelse med Danmarks Naturfredningsforening, Friluftsrådet og en
privat lodsejer på [adresse]. Repræsentanter fra [adresse]
Naturfredningsforening har desuden bidraget med en omfattende registrering og
et notat om floraen på [adresse], se Bilag 3 i pleje- og udviklingsplanen.

Planen er opdelt i delområder med beskrivelser af
karakteristik og tiltag, der sigter mod, at sikre og genskabe de naturmæssige,
landskabelige og rekreative muligheder i det fredede område. I flere år har der
ikke været foretaget pleje af en del elementer i parken, og der har ikke været
fastlagt mere overordnede målsætninger for hvordan, parken skulle udvikle sig.
Planen indeholder et afsnit med en 5-årig oversigt (Plejeplan for perioden
2016-2020) over forventede tiltag for det enkelte år - blandt andet tiltag, som
kan være mere omfattede end ellers på grund af genopretning (revitalisering)
som følge af manglende pleje. For hvert tiltag er angivet forventet omkostning.

Bilag 2 i pleje- og udviklingsplanen indeholder forslag til
tiltag set i et længere perspektiv og

er ikke budgetsat. Nogle af tiltagene kræver dispensation
fra fredningen, og vil eventuelt kunne medfinansieres via fondsansøgninger
eller lignende.

Plejeplanen skal revideres hvert 5. år.

**Økonomiske konsekvenser**

De samlede nye ekstra plejetiltag udover almindelige pleje i
den 5-årige driftsplan for [adresse] er budgetteret til samlet cirka 700.000
kr. De ekstra plejetiltag indtænkes i de eksisterende driftsmidler på vej- og
parkområdet.

Fordelingen på de enkelte år forventes at være følgende:

2016-17: 170.000

2017-18: 203.000

2018-19: 115.000

2019-20: 203.000

**Bilag**

|  |  |
| --- | --- |
| Bilag 1 Plejeplan For Møllebakken udkast 4 juli 2016,.doc | 326-2016-306575 |